На основу члана 55, 57. и 60. став 1. Закона о јавним набавкама („Службени гласник Републике Србије“ бр.124/12) Општина Врњачка Бања упућује:

**ПОЗИВ ЗА ПОДНОШЕЊЕ ПОНУДА**

**ЗА ЈАВНУ НАБАВКУ ДОБАРА – ГРАЂЕВИНСКИ МАТЕРИЈАЛ ЗА ПОБОЉШАЊЕ УСЛОВА СТАНОВАЊА ЗА ИНТЕРНО РАСЕЉЕНА ЛИЦА**

1. **Подаци о наручиоцу**

Наручилац је Општинска управа општине Врњачка Бања,

Крушевачка 17, Врњачка Бања,

Интернет страница: www.vrnjackabanja.gov.rs

1. **Подаци о врсти поступка јавне набавке**

Јавна набавка добара – ГРАЂЕВИНСКИ МАТЕРИЈАЛ ЗА ПОБОЉШАЊЕ УСЛОВА СТАНОВАЊА ЗА ИНТЕРНО РАСЕЉЕНА ЛИЦА, бр. ЈНД 6/2014 спровешће се у отвореном поступку.

Наручилац спроводи јавну набавку ради закључења уговора о јавној набавци.

1. **Подаци о предмету јавне набавке на који се односи конкурсна документација, а који ће бити ближе одређен у оквиру техничких спецификација**

Предмет јавне набавке добара – грађевински материјал за побољшање услова становања за интерно расељена лица ЈНД 6/2014 дат је у спецификацији конкурсне документације.

Јавна набавка означена је у општем речнику набавки као 44190000 – разни грађевински материјал.

Сва понуђена добра морају бити у складу са захтевима Наручиоца.

Понуђачи су дужни да поднесу понуду за целокупну набавку односно за сва добра наведена у спецификацији.

1. **Обавештење да се понуде припремају и подносе у складу са конкурсном документацијом и позивом**

Понуде се подносе у складу са Конкурсном документацијом, а на основу достављеног односно објављеног Позива за подношење понуда.

Понуде морају бити у целини припремљене у складу са Конкурсном документацијом и морају испуњавати све услове за учешће у поступку јавне набавке, а на основу достављеног односно објављеног позива.

Понуда се подноси искључиво на обрасцима који су саставни део конкурсне документације.

1. **Критеријум за доделу уговора, елементи критеријума за доделу уговора**

Критеријум за доделу уговора је најнижа понуђена цена.

1. **Начин преузимања конкурсне документације односно интернет адреса где је конкурсна документација доступна**

Непосредан увид у Конкурсну документацију и преузимање Kонкурсне документације заинтересована лица могу остварити од дана објављивања јавног позива и конкурсне документације на Порталу и на сајту Наручиоца. Заинтересована лица која поднесу писани захтев за доствљање Конкурсне документације, иста ће им бити достављена поштом или електронским путем у року од два дана од пријема захтева.

Конкурсна документација доступна је на интернет адреси наручиоца www.vrnjackabanja.gov.rs као и на Порталу јавних набавки.

1. **Подаци о начину и месту подношења понуда, као и последњем дану рока, односно датуму и сату за подношење понуда**

**Начин и место подношења понуда:** Понуде, са припадајућом документацијом, достављају се у затвореној и запечаћеној коверти на адресу наручиоца: Општина Врњачка Бања, Крушевачка 17, Врњачка Бања, са обавезном назнаком на лицу коверте: **"Не отварати-понуда за јавну набавку ЈНД 6/2014", поштом или лично у просторијама наручиоца**. На полеђини коверте обавезно навести назив, адресу, број телефона и факса понуђача, и – мејл адресу, као и име особе за контакт.

**Последњи дан рока, односно датум и сат за подношење понуда:** Рок за достављање понуда је 30 дана од дана објављивања овог позива односно 23.05.2014. године до 12.00 часова.

Ако последњи дан рока пада у недељу или на дан државног празника, или у неки други дан кад орган пред којим треба предузети радњу не ради, рок истиче истеком првог наредног радног дана.

Благовременом ће се сматрати све понуде које стигну на адресу Наручиоца најкасније 23.05.2014.2014. године до 12.00 часова.

Понуде која буду примљене након датума и сата одређеног за подношење понуда сматраће се неблаговременом.

1. **Обавештење о месту, дану и сату отварања понуда, као и времену и начину подношења пуномоћја за овлашћене представнике понуђача који присуствују отварању понуда**

**Место отварања понуда:** Јавно отварање понуда обавиће се у просторијама наручиоца, Крушевачка 17, Врњачка Бања ,у великој сали Општине Врњачка Бања..

**Дан и сат отварања понуда:** 23.05.2014. године, са почетком у 12,10 часова.

Време и начин подношења пуномоћја за овлашћене представнике понуђача који присуствују отварању понуда: Јавном отварању могу присуствовати овлашћени представници понуђача који морају имати писмено овлашћење тј. пуномоћ.

Писмено овлашћење, тј. пуномоћ се предаје Комисији пре отварања понуда.

1. **Обавештење о року у коме ће наручилац донети одлуку о додели уговора**

Одлуку о додели уговора Наручилац ће донети у року који не може бити дужи од 25 дана од дана отварања понуда, и одмах је послати свим понуђачима..

**Особа за контакт** која ће пружати додатне информације је Сузана Црноглавац и Ружица Митровић, е-mail jn@vrnjackabanja.gov.rs, телефон: 036-601-204, fax 036-611-624 са назнаком за јавне набавке.

Додатне информације и обавештења у вези са припремом понуде понуђач може тражити искључиво у писаном облику са назнаком - „Додатне информације/појашњења за Комисију за јавну набавку ЈНД 6/2014“.